27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 833 της 6/18 Νοεμ. 1978 (ΦΕΚ Α΄ 193) Περί μετατροπής εκτάκτου έδρας εις τακτικήν εις το Ε.Μ. Πολυτεχνείον. Άρθρον μόνον.-Η εις το Ε.Μ. Πολυτεχνείον υφισταμένη έκτακτος έδρα Κοιτασματολογίας και Εφηρμοσμένης Γεωλογίας, κατεχομένη υπό τακτικού καθηγητού, δυνάμει του άρθρ. 8 (παρ. 1) του Ν.Δ. 4542/1966 και του κατ’ εξουσιοδότησιν τούτου εκδοθέντος από 15-5/27.5.1978 (ΦΕΚ 108 τ.Ν.Π. Δ.Δ.) Π.Δ/τος, μετατρέπεται εις τακτικήν, άνευ μεταβολής τινος των παρ’ αυτή υφισταμένων πάσης φύσεως θέσεων προσωπικού. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος.

[Source: greek_legal_code_raptarchis | Tokens: 603]